Heltermaa sadam

Heltermaa sadam (sadama kood: EE HLT) on sadam Eestis, mis asub Hiiumaa idaosas Hiiumaa vallas Heltermaal, 25 km kaugusel Kärdlast. Sadama geograafilised koordinaadid on .

Sadama territoorium hõlmab 71 000 m2 maa-ala ja 216 700 m2 veeala.

Sadamas on 5 kaid üldpikkusega 335,5 m. Suurim sügavus kai ääres on 5,1 m. 
pisi|Vaade merelt sadama suunas
Suurim võimalik laev: pikkus 115 / 85 m, laius 20,0 / 20,0 m, süvis 3,8 / 4,6 m.

Hiiumaa Heltermaa sadamat ja Mandri-Eesti Rohuküla sadamat ühendab Rohuküla–Heltermaa laevatee.

Ajalugu
Sadam rajati 1860. aastal kohalike mõisnike initsiatiivil. Esialgu oli sadamakai palk- ja kiviehitis. Silla kiviosa laiendati aja möödudes ning 1959. aastal ehitati esimene ramp, võimaldamaks laeva vöörist mahatulekut.Heltermaa sadama ajalugu

 Skulptuurid 
alt=Aulin Rimmi pronksskulptuur "Tuules" (Ranna Ella) Heltermaa sadamas |pisi|Aulin Rimmi pronksskulptuur Tuules 
Heltermaa sadamas on kaks skulptuuri: Aulin Rimmi "Tuules" ja Aivar Simsoni "Vanamees ja kits". 

Kivil istuv pronksist naisfiguur (ametliku nimega "Tuules", (rahvasuus "Ranna Ella", kirjanduses veel muuhulgas näiteks "Naine tuules") valmis skulptor Aulin Rimmil 1989. aastal. Samasuguse kuju oli ta tegelikult valmistanud kipsist juba 1975. aastal. Heltermaa sadamasse paigutatud "Tuules" oli algselt maapealsel kivihunnikul. 26. juunil 1993, kui algas uue sadamahoone aluse kaevamine, viidi kuju sadamast ära. Uus sadamahoone valmis 30. novembril 1996, kuju paigutati sadama veeala loodeserva merre 28. aprillil 2000. 2009. aastal alustati väikelaevasadama sissepääsu rajamisega ja kuju tuli taas eest ära viia. Pärast ehitustööde lõppu paigutati kuju umbes 20 m kaugusele senisest asukohast põhja poole muulile.Laid, Kadi. Sadamaskulptuur muutuste tuules. Hiiu Leht, 29. august 2009.

Aivar Simsoni skulptuur "Vanamees ja kits" asub sadamas 2016. aastast.  

 Galerii 

 Viited 

Välislingid

 Heltermaa 360° aeropanoraam / aerofoto
 Heltermaa sadamast Saarte Liinide kodulehel
 Kerttu Kaldoja. "Heltermaa kaide uuendamiseks tehti neli pakkumist" Eesti Päevaleht, 30. juuli 2008

Kategooria:Hiiumaa vald
Kategooria:Hiiu maakonna sadamad
Kategooria:Eesti sadamad